b'\n_START_ARTICLE_\nDanguol\xc4\x97 Rasalait\xc4\x97\n_START_SECTION_\nSolgt til prostitusjon\n_START_PARAGRAPH_\nDanguol\xc4\x97s mamma forlot henne hjemme i Litauen og flyttet til USA sammen med sin nye mann. Faren satt i fengsel p\xc3\xa5 livstid, og moren hadde i et brev til kommunen avskrevet seg alt ansvar for sin 16-\xc3\xa5r gamle datter._NEWLINE_Sammen med kj\xc3\xa6resten sin ankom Danguol\xc4\x97 Kristianstad flyplass med falsk pass og falske forh\xc3\xa5pninger om arbeid som b\xc3\xa6rplukker i Sverige. I stedet ble hun fratatt passet og kj\xc3\xb8rt til Arl\xc3\xb6v der hun ble l\xc3\xa5st inne i en leilighet, og informert om at hun skyldte ham over 20.000 svenske kroner for pass og reise. Hun ble deretter tvunget til \xc3\xa5 betale tilbake det hun skyldte gjennom \xc3\xa5 selge sex selv som prostituert._NEWLINE_Etter en dr\xc3\xb8y m\xc3\xa5ned som prostituert klarte hun \xc3\xa5 r\xc3\xb8mme ut av leiligheten fra et vindu. I stedet for \xc3\xa5 kontakte politiet dro hun i stedet til Malm\xc3\xb6 hvor hun traff en mann fra Makedonia som tilb\xc3\xb8 henne husly. Det har senere fremkommet at hun samme kvelden ble voldtatt av den makedonske mannen og vennene hans._NEWLINE_Dagen etter hoppet Danguol\xc4\x97 Rasalait\xc4\x97 fra en bro ved en motorvei i Malm\xc3\xb6, med den hensikt \xc3\xa5 beg\xc3\xa5 selvmord. Hun ble fraktet til sykehus, men d\xc3\xb8de 10. januar 2000 p\xc3\xa5 grunn av skadene hun p\xc3\xa5dro seg i fallet fra broen._NEWLINE_Danguol\xc4\x97 kom aldri til bevissthet etter fallet.\n_START_SECTION_\nEtterspill\n_START_PARAGRAPH_\nDanguol\xc4\x97 Rasalait\xc4\x97 hadde hverken pass eller noe annet identifikasjon p\xc3\xa5 seg da hun ble funnet, men politiet fant et telefonnummer skrevet p\xc3\xa5 et papir. Med dette klarte politiet \xc3\xa5 lokalisere leiligheten i Arl\xc3\xb6v der hun hadde blitt holdt innesperret. I leiligheten fant politiet eiendelene hennes, og tre avskjedsbrev til venner hjemme i Litauen. I leiligheten fant politiet ogs\xc3\xa5 to andre jenter som hadde blitt holdt holdt innesperret som sexslaver. Disse var to unge s\xc3\xb8stre fra Tsjekkia, den yngste var bare 13 \xc3\xa5r gammel._NEWLINE_Danguol\xc4\x97s russiske hallik har aldri blitt identifisert, og derfor har ingen blitt straffeforfulgt for det som skjedde med henne. Den 23. januar 2006 holdt Dronning Silvia en tale mot kvinnevold, og foralte om Danguol\xc4\x97s liv og d\xc3\xb8d.\n_START_SECTION_\nFilm\n_START_PARAGRAPH_\nLukas Moodysson regisserte filmen Lilja 4-ever (2002), som bygger p\xc3\xa5 Danguol\xc4\x97 Rasalait\xc4\x97s liv. Oksana Akinsjina spilte rollen som 16-\xc3\xa5riga Lilja.'